മാര്ക്ക് ജിഹാദ് പരാമര്ശം: കേന്ദ്രത്തെ പ്രതിഷേധം അറിയിക്കാനൊരുങ്ങി കേരളം, രാകേഷ് പാണ്ഡെയെ തള്ളി അധ്യാപക സംഘടന തിരുവനന്തപുരം: ദില്ലി സര്വകലാശാല അധ്യാപകന്റെ മാര്ക്ക് ജിഹാദ് mark jihad പരാമര്ശനത്തിനെതിരായ പ്രതിഷേധം കേന്ദ്രത്തെ അറിയിക്കുമെന്ന് സംസ്ഥാന സര്ക്കാര്. കേരളത്തിലെ ജനങ്ങളെ ഭിന്നിപ്പിക്കാനുള്ള ശ്രമമാണ് അധ്യാപകന് നടത്തിയതെന്ന് ഉന്നത വിദ്യാഭ്യാസമന്ത്രി ആര് ബിന്ദു ഏഷ്യാനെറ്റ് ന്യൂസിനോട് പറഞ്ഞു. അധ്യാപകന്റെ മനസിലെ വര്ഗീയചിന്തയാണ് പ്രസ്താവനക്ക് പിന്നില്. സംസ്ഥാനത്തെ തെറ്റായ വിധത്തില് ചിത്രീകരിക്കുന്നതാണിതെന്നും മന്ത്രി കൂട്ടിച്ചേര്ത്തു. അതേസമയം, മാര്ക്ക് ജിഹാദ് വിവാദത്തില് അധ്യാപകനായ രാകേഷ് പാണ്ഡെയെ അധ്യാപക സംഘടന തള്ളി. മുന് പ്രസിഡന്റായ അധ്യാപകന്്റെ പ്രസ്താവനയുമായി യാതൊരു ബന്ധവുമില്ലെന്ന് ആര്എസ്എസ് ബന്ധമുള്ള അധ്യാപക സംഘടനയായ നാഷണല് ഡെമേക്രാറ്റിക് ടീച്ചര്സ് ഫ്രണ്ട് വ്യക്തമാക്കി. ദില്ലി സര്വകലാശാലയില് എല്ലാ സംസ്ഥാനങ്ങളില് നിന്നുമുള്ള വിദ്യാര്ത്ഥികള്ക്ക് തുല്യ അവസരമാണ്. മെറിറ്റ് അടിസ്ഥാനത്തിലുള്ള പ്രവേശനത്തിന് അനുകൂലമാണ് എന്നും സംഘടന വ്യക്തമാക്കി. കേരളത്തിലെ കുട്ടികള്ക്ക് കൂടുതല് പരിഗണന ഇല്ല മാര്ക്ക് ജിഹാദ് വാദം തള്ളി ദില്ലി സര്വ്വകലാശാല കേരളത്തില് നിന്നുള്ള വിദ്യാര്ഥികള്ക്ക് പ്രവേശനം കിട്ടുന്നതിന് പിന്നില് മാര്ക്ക് ജിഹാദാണെന്ന, ദില്ലി സര്വ്വകലാശാല അധ്യാപകന്റെ പരാമര്ശം വിവാദങ്ങള്ക്ക് വഴിവച്ചിരുന്നു. വിദ്യാര്ത്ഥികള്ക്ക് പ്രത്യേക ഫണ്ട് കിട്ടുന്നു എന്നും അധ്യാപകന് ഏഷ്യാനെറ്റ് ന്യൂസിനോട് പറഞ്ഞിരുന്നു. തുടര്ന്ന് സംഭവം വലിയ ചര്ച്ചയായി. കഴിഞ്ഞ തിങ്കളാഴ്ച്ചയാണ് ദില്ലി സര്വകലാശാലയിലെ ബിരുദ പ്രവേശനം തുടങ്ങിയത്. ഹിന്ദു,രാംജാസ്,മിറാണ്ട,എസ്ആര്സിസി തുടങ്ങി പ്രധാന കോളേജുകളിലെ ആദ്യ പട്ടികയില് ഇടംനേടിയതില് കൂടുതലും മലയാളി വിദ്യാര്ത്ഥികളായിരുന്നു. ഇതിന് പിന്നാലെ ആണ് കേരളത്തിലെ വിദ്യാര്ത്ഥികള്ക്ക് ദില്ലി സര്വകലാശാലയില് പ്രവേശനം കിട്ടുന്നതിന് പിന്നില് മാര്ക്ക് ജിഹാദ് ആണെന്ന് അധ്യാപകന് ആരോപിച്ചത്. കിരോഡി മാല് കോളേജിലെ ഫിസിക്സ് വിഭാഗം അസോസിയേറ്റ് പ്രഫസര് രാകേഷ് പാണ്ഡെ ആണ് വിവാദ പ്രസ്താവന നടത്തിയത്. ആര്എസ്എസ് ബന്ധമുള്ള അദ്ധ്യപകസംഘടനയുടെ മുന് പ്രസിഡന്റാണ് പാണ്ഡെ. ദില്ലിയില് വന്നു പഠിക്കാനായി കേരളത്തിലുള്ളവര്ക്ക് പ്രത്യേക ഫണ്ട് കിട്ടുന്നുണ്ട് എന്നും രാകേഷ് പാണ്ഡെ ആരോപിച്ചു.